Rafael van der Vaart

**Rafael Ferdinand van der Vaart** () – futbolchilik faoliyatini yakunlagan gollandiyalik futbolchi yarim himoyachi sifatida oʻynagan. U Gollandiya terma jamoasida oʻynagan. Amsterdamning „Ajax“ futbol maktabi tarbiyalanuvchisi. U jarima zarbalaridagi yuqori mahorati va yaxshi texnikasi bilan ajralib turardi.

U milliy terma jamoa safida ketma-ket uchta Yevropa chempionatlarida va ikkita jahon chempionatlarida ishtirok etgan. U 2004-yilgi Yevropa chempionatida bronza, 2010-yilgi jahon chempionatida kumush medalni qoʻlga kiritgan. U Gollandiya terma jamoasi tarixida eng koʻp oʻyin oʻtkazgan besh futbolchidan biri hisolanadi.

## Biografiyasi

### Klublardagi karyerasi
Oʻn yoshida Rafael van der Vaart mamlakatning eng kuchli klublaridan biri „Ajax“ning Amsterdam maktabini koʻrishga muvaffaq boʻlgan. Uning qobiliyatlari bolalar jamoasi murabbiylarini hayratda qoldirgan va yosh futbolchi qabul qilingan. Oʻn yetti yoshida Rafael 1999-2000-yilgi mavsumda „Den Bosch“ga qarshi oʻyinda (1:1) „Ajax“ jamoasida debyut qilgan. U gʻayrat va yaxshi texnika bilan oʻynagan boʻlsa-da, oʻsha mavsumda boshqa maydonga tushmagan

2000-2001-yilgi mavsum boshida Rafael zaxiradan maydonga tushdi, ammo mavsum oʻtishi bilan „Ajax“ bosh murabbiyi Ko Adrianse oʻzining yosh yarim himoyachisiga ishonib, maydonda koʻproq vaqt ajratgan. U markaziy hujumkor yarim himoyachi pozitsiyasini egallagan, baʼzida yarim himoyaning chap qanotida oʻynagan. Oʻsha mavsumda klub muxlislari yosh futbolchida katta salohiyat borligini koʻrib, uni „Ajax“ning eng yaxshi yosh futbolchisi sifatida tanladilar.

### „Real Betis“ jamoasi safida
2015-yilning 15-iyunida Rafael Ispaniyaning „Real Betis“ klubi bilan 3 yillik shartnoma imzolagan. 2015-2016-yilgi mavsumda u Ispaniya chempionatida bor yoʻgʻi 7 ta, Ispaniya kubogida esa yana ikkita oʻyin oʻtkazgan.

## Niderlandiya terma jamoasi safida
Rafael 2001-yilning 6-oktabrida 18 yoshida Niderlandiya terma jamoasida Andorraga qarshi debyut qilgan. U milliy terma jamoa safida Yevro-2004, JCh-2006, Yevro-2008 va JCh-2010 da oʻynagan. Jovanni van Bronxorst faoliyatini yakunlagach, terma jamoa sardori boʻldi. Yevro-2012da u Portugaliya darvozasiga gol urgan. Gollandiya 1:2 hisobida magʻlub boʻldi va turnirdan chiqib ketdi.

U terma jamoadagi soʻnggi oʻyinini 2013-yilda oʻtkazgan. Rafael Gollandiya terma jamoasining 2014-yilda Braziliyada boʻlib oʻtadigan jahon chempionati uchun kengaytirilgan tarkibiga kirgan, biroq 2014-yilning may oyi oxiridagi jarohati tufayli u yakuniy arizaga kiritilmagan.

## Statistikasi

### Xalqaro statistikasi

## Mukofotlari va yutuqlari

### Klub bilan erishilgan yutuqlari
„**Ajax**“

* Gollandiya chempioni **(2)**: 2001-2002, 2003-2004
* Gollandiya kubogi gʻolibi: 2001-2002
* Gollandiya superkubogi sohibi: 2002-yil
* **Jami: 4 ta kubok**

„**Real Madrid**“

* Ispaniya Superkubogi sohibi: 2008-yil
* **Jami: 1 kubok**

**Niderlandiya terma jamoasi**

* 2004 yilgi Yevropa chempionatining bronza medali sovrindori
* 2010 yilgi jahon chempionatining kumush medali sovrindori
* **Jami faoliyati: 8 ta sovrin**

### Shaxsiy yutuqlari

* Amsterdamning eng yaxshi yosh sportchisi **(3)**: 1999, 2000, 2001
* Amsterdamning eng yaxshi sportchisi: 2001-yil
* Amsterdam turnirining eng yaxshi futbolchisi: 2002 yil
* Golden Boy mukofoti sovrindori: 2003-yil

## Manbalar

## Havolalar

* 
* 
* 

*